Agbur i teɛna tezrawt-nneɣ d tanfaliwin tukrifin, negmer-d 185 di temnaḍt n Mayu (tameslayt n yimceddalen), imi talɣiwin-agi tinawanin i yettwaseqdacen si zik sɛant akk ticraḍ tisnisliyin i yellan di tmeslayt ara nezrew, d ayen ara yeǧǧen anadi-nneɣ d ummid. Nextar ṣṣenf-agi anfalan acku i ttekki deg usenfarnneɣ n yimal anda asent-nexdem tasleḍt tasnizlant akked tesnalɣamkant imi ixulef ɣef wayen issexdamen di taywalt ama di lebni d talɣa ama di tesnamka, ama di tasenɣanibt, yerna yebda ara yettruḥ, ṭfen amḍiq-is talɣiwin-nniḍen tiberraniyin.